মাত্র ২৪ ঘণ্টা আগে সুপ্রিম কোর্টের রায়ে নির্বাসিত হয়েছেন ভারতীয় ক্রিকেট বোর্ডের প্রেসিডেন্ট এবং সচিব। তবে ষোলোবারের বিশ্বচ্যাম্পিয়ন স্নুকার তারকা পঙ্কজ আজবাণীর মনে হচ্ছে, যে কোনও ক্রীড়া আইন তখনই সফল হতে পারে যদি খেলোয়াড়দের প্রকৃত গুরুত্ব দেওয়া হয়।
জাতীয় স্নুকার চ্যাম্পিয়নশিপে কলকাতায় খেলতে এসেছেন আডবাণী। তিনি বলেছেন, ‘‘ক্রীড়া আইন হওয়া উচিত খেলোয়াড়দের প্রয়োজনীয়তাকে ভিত্তি করে। তবে তা সফল হবে।’’ আরও বলেন, ‘‘এখানে অলিম্পিক্স’কে সর্বোচ্চ প্রাধান্য দেওয়া হয়। আমি মনে করি গুরুত্ব দেওয়া উচিত খেলোয়াড়দের ধারাবাহিকতায়।’’